Vykdymo proceso teisė

Vykdymo proceso teisė - civilinio proceso teisės pošakis; visuma teisės normų, reguliuojančių privatinių teisinių kreditoriaus reikalavimų įgyvendinimą skolininko (debitoriaus) atžvilgiu valstyb(in)ės prievartos pagalba. Vykdymo procesas kaip teisinė procesinė stadija paprastai seka po teisminio proceso, įsigaliojus teismo sprendimui. Tam tikri dokumentai gali būti vykdomi be teismo proceso (kai yra vykdomasis įrašas, dokumentas yra vykdomasis). Vykdomieji įrašai notarų užprotestuotuose ar neprotestuotinuose vekseliuose ar čekiuose gali būti ginčijami ieškinio teisenos tvarka.

Lietuva 
Lietuvoje vykdymo proceso teisės normas nustato LR civilinio proceso kodeksas. Priverstinį vykdymą atlieka antstoliai - privatūs asmenys, turintys valstybės įgaliojimus.